**Țara sub Ștefan cel Mare și Sfânt (sonet)**

*Maria Filipoiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ȚARA SUB ȘTEFAN CEL MARE ȘI SFÂNT

(sonet omagial - Ștefan cel Mare)

Din veacuri se-aud râuri revărsate,

De sânge clocotind în Siret și Prut,

Când Ștefan-vodă în lupte și-a pierdut

Ostași pentru glie și libertate.

Moldovei fiindu-i pavăză și scut,

Și-a iubit neamul ca tată și frate.

Să nu-i fie hotarele călcate

De dușmani, le-a fost rival de temut.

Cu săbii și scuturi luptând, și-a jertfit

Viteji ai neamului său, neatârnat,

Pe care, însuși Dumnezeu l-a iubit.

Cu iscusință și credință înzestrat,

A biruit cotropitori și-a domnit

Ștefan cel Mare și Sfânt-canonizat.

2 iulie, 2021

Maria Filipoiu / UZPR

BUCUREȘTI, ROMÂNIA